**成語動畫廊【玩物喪志】**

《第一場》

時：白天

景：主景

人：YY，博士(博)

△主景。

△YY在玩電腦遊戲，博士看著，不高興反應。

博：（怒氣）喂！你仲玩！有正經事唔做掛住玩，正一係玩

物喪志呀？你再唔嚟我換助手架喇！

YY：哎吔！唔好呀博士！

△YY慌忙放下遊戲掣，跟博士出。

△博坐椅上，YY入。

YY：博士，咩叫玩物喪志呀？

博：話說周武王滅咗紂王之後，名地諸侯都送禮物去恭賀佢！……

△CUT，接下場。

《第二場 》

時：白天

景：皇宮內

人：周武王（王），2宮女，使臣（使），小狗

△接上場。

△皇宮內，見周武王在點數禮物，桌上和桌旁有許多金銀

珠寶。

△有2名宮女在旁侍候。

△王拿起一些珠寶和花瓶看看，不滿意地放下。

王：呢啲禮物雖然係好珍貴，但係冇一樣嘢合我心意嘅！

△時外地使臣入。

使：大王，敝國一樣珍貴嘅禮物送俾大王！

王：黃金放响左邊，珠寶玉石放响右邊！

使：大王，呢樣禮物並非黃金，亦非珠寶玉石呀！

王：哦！

△見使拍手示意，一小狗跑入。

王：狗之麻！通街都有喇！有咩咁珍貴呀？

使：大王，呢隻唔係普通嘅狗，呢隻係靈犬！你睇！

△見使一拍手，狗竟站起跳舞。

王：呀！好嘢！好嘢呀！

使：大王，你拋啲嘢出去，佢會幫你執番嚟架！

△王將珠鍊拋出，狗馬上執回給王。

王：果然係靈犬！呢份禮物我最滿意！

△小狗吠幾聲。

△CUT。

《第三場 》

時：白天

景：皇宮涼亭

人：周武王（王），大臣甲（甲），2宮女，小狗

△見王，2宮女和小狗在景內

△2宮女拿大扇為王撥涼，王坐著拿小扇為桌上小狗撥涼。

王：真係熱呀！乖乖，你涼唔涼呀？

△小狗吠兩聲。

△時大臣甲入。

甲：大王，臣有事啟奏！

王：嚟得啱喇！快啲幫我撥喇！

△甲為小狗撥扇，無奈反應。

△CUT。

《第四場 》

時：白天

景：皇宮花園

人：周武王（王），大臣乙（乙），小狗

△皇宮花園。

△小狗坐桌上，王正吹涼一匙湯餵小狗喝。

王：嚟喇！乖乖，飲湯喇！

△時大臣乙入。

乙：臣有事啟奏！

王：啱喇！你幫我餵佢！

乙：吓！

△見乙餵小狗。

乙：飲喇！飲喇！

△小狗不高興，把湯潑在乙臉上。

乙：哎呀！

△CUT。

《第五場 》

時：白天

景：皇宮後園

人：周武王（王），將軍（將），小狗

△皇宮後園。

△王正為小狗洗澡，小狗在大木盆內。

△時將軍入。

將：啟稟大王，臣有事啟奏！

王：唔！……

△見小狗從木盆中跳出，跑走。

王：你仲唔快啲幫我追靈犬返嚟！

將：吓！

△將軍追小狗，一不小心，跌入小溪中。

將：哎呀！

△CUT。

《第六場 》

時：白天

景：皇宮某角

人：太保公（太），將軍（將），大臣甲（甲），

大臣乙（乙），士兵（兵）

△皇宮某角。

△見太保公在景內。

△大臣甲、乙和將軍入。

太：（思考）唔！

△甲入。

甲：太保公呀，今次一定要你出面勸吓大王先至得喇！而

家好多地方天旱成災，民不潦生呀！

乙：而且又有洪水呀！

將：諸侯又唔順服呀！

三人：（齊聲）我哋都唔知點辦呀！

太：（思考）唔！

△時士兵入。

兵：各位大人！大王有急事召各位去商量！

眾：（齊聲）咩事呀？

△CUT。

《第七場 》

時：白天

景：皇宮大殿

人：太保公（太），將軍（將），大臣甲（甲），

大臣乙（乙），周武王（王），小狗

△皇宮大殿。

△王在踱步思考。

王：慘喇！慘喇！

△太保公，將軍，大臣甲，大臣乙入。

甲：大王，乜原來嗰啲事，你已經知道晒架喇！

王：唉！我日日都有留意架喇！

乙：大王真係英明！我仲以為大王你……

王：所以我至咁心急揾你哋番嚟……（指小狗）想辦法幫

佢捉晒啲蚤，唔知各位卿家有咩辦法咁呢吓？

# 甲，乙，將：（齊聲）大王叫我哋嚟同隻狗捉蚤乸呀？

太：大王，你睇完呢本奏章就應該知道點做架喇！

△太呈上奏章。

王：有咁嘅事！

△王取奏章一看。

王：玩物喪志？

太：冇錯喇！紂王就係因為貪圖玩樂，先至會亡國嘅啫，

而家大王成日掛住同隻狗玩，唔理國家嘅政事！遲早

都會同一命運架咋！

△太逐一拿甲，乙，將手上奏章給王，邊給邊說。

太：河北天旱大王唔知！河南水災大王唔知！諸侯作反大

王亦都唔知！咁落去呀，實會天下大亂架！

王：（決心）我而家知道應該點做喇！人嚟！同我帶佢出

去！（一指小狗）

△乙趕小狗走。

△小狗回望不舍反應。

乙：快啲走……走喇！

△王一揮手，決心反應。

△各人滿意反應。

△CUT。

《第八場》

時：白天

景：主景

人：YY，博士(博)

△見博向YY說話。

博：玩物喪志呢句成語就係形容啲人剩係掛住玩，唔肯做正經事，搞到冇晒上進心！

△CUT。